*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1988

για την έγκριση μεθόδων ταξινόμησης των σφαγίων χοίρων στο Λουξεμβούργο

(Το κείμενο στη γαλλική γλώσσα είναι το μόνο αυθεντικό)

(89/51/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3906/87 (2), και ιδίως το άρθρο 4 παράγραφος 6,

τον κανονισμό (ΕΟΚ) αριθ. 3220/84 του Συμβουλίου της της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγείου χοίρου· ότι η έγκριση των μεθόδων ταξινόμησης εξαρτάται από την τήρηση ανώτατης ανοχής για στατιστικά σφάλματα κατά την εκτίμηση· ότι η εν λόγω ανοχή έχει καθοριστεί στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5)·

ότι η κυβέρνηση του Μεγάλου Δουκάτου του Λουξεμβούργου ζήτησε από την Επιτροπή την έγκριση της χρησιμοποίησης μιας μεθόδου ταξινόμησης σφαγίων χοίρων στο έδαφός της και προσκόμισε τα στοιχεία που απαιτούνται από το άρθρο 3 του κανονισμού (ΕΟΚ) αριθ. 2967/85· ότι από την εξέταση της εν λόγω αίτησης διαπιστώθηκε ότι πληρούνται οι όροι για την έγκριση της εν λόγω μεθόδου ταξινόμησης·

ότι δεν πρέπει να επιτρέπεται τροποποίηση του μέσου ή της μεθόδου ταξινόμησης εκτός εάν η εν λόγω τροποποίηση γίνεται με απόφαση της Επιτροπής, η οποία έχει ληφθεί υπό το φως της κτηθείσας πείρας· ότι για το λόγο αυτό, μπορεί να ανακληθεί η παρούσα άδεια·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται ως μόνη μέθοδος ταξινόμησης των σφαγίων χοίρων, σύμφωνα με τον κανονισμό (ΕΟΚ) αριθ. 3220/84, στο Λουξεμβούργο η χρησιμοποίηση της συσκευής που ονομάζεται «Hennessy Grading Probe» (HGP 2) και η σχετική μέθοδος εκτίμησης, των οποίων οι λεπτομέρειες παρατίθενται στο παράρτημα.

Άρθρο 2

Δεν επιτρέπεται καμία τροποποίηση των οργάνων ή των μεθόδων εκτίμησης.

Άρθρο 3

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 21 Δεκεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 370 της 30. 12. 1987, σ. 11.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 326 της 21. 11. 1986, σ. 8.

(5) ΕΕ αριθ. L 285 της 25. 10. 1985, σ. 39.

ΠΑΡΑΡΤΗΜΑ

1. Η ταξινόμηση των σφαγίων χοίρων πραγματοποιείται με όργανο που ονομάζεται «Hennessy Grading Probe» («HGP 2»).

2. Το όργανο είναι εφοδιασμένο με ακροδέκτη διαμέτρου 5,95 mm (και 6,3 mm στη λεπίδα στο άκρο του ακροδέκτη) με φωτοδίοδο (δίοδος φωτοεκπομπής «led» του τύπου Siemens LYU 260-EO) και φωτοανιχνευτή τύπου (Siemens 58 MR) και λειτουργεί σε αποστάσεις μεταξύ 0 και 120 mm. Οι τιμές μέτρησης μετατρέπονται με τη βοήθεια το ίδιου οργάνου HGP 2 ή ενός ηλεκτρονικού υπολογιστή που είναι συνδεδεμένος με το όργανο, σε πόρισμα σχετικά με την εκτίμηση της περιεκτικότητας σε άπαχο κρέας.

3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τύπο:

y = 57,399 0,63569x1 0,19966x2 + 0,23643x3

όπου

// y = // εκτιμώμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 7 cm από το μέσον του σφαγίου στο ύψος μεταξύ της τρίτης και τέταρτης τελευταίας πλευράς, // x2 = // πλάτος του μυός σε mm, το οποίο μετράται ταυτόχρονα και στο ίδιο σημείο με το x1, // x3 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 8 cm από το μέσον του σφαγίου στο ύψος της τελευταίας πλευράς, Ο τύπος ισχύει για τα σφάγια χοίρων βάρους μεταξύ 50 και 110 kg.